godshuys vanden mynderbrueden te loven en der kijnden helscheviers
It vijf gulden cronen zwaer van gewichte erfrente aen en op
de wonynge met hoe toebehoirten gelegen achter de viermoelen
opte dyle aldair Ende es inder voirs deylingen bevorwairt en
ondersproken dat de voirs joff marie edelhers hoir tocht hebben
sal in alle de voirs goede also lange als sij leven sal en niet lang
Behoudelic den voirs lodewijcken roelants en lodewijcken roelofs
hoe vijftich mudde rogs jairlix uuten voirs hove van ganspoele
die den voirs wilen huygen roelofs metter voirs wilen joff marie
sijnre weerdynne dair op te huweleke gegeven waen Oec es vorwde
en ondersproken in manien van erfdeylingen dat de voirs h gielijs
vranx na doot der voirs joff marien sijnre moed en niet eer hebben
gebruyken en besitten sal de woenstad vand voirs woenigen gehete
inden boem gelijc de voirs joff marie en her gielijs hoir soen
die nu ter tijt bewonen en selve gebruyken also lange als hij leven
sal en niet lang Welke goede voirs inder voirs deylingen
begrepen den voirs lodewijcken roelants als momboir joff marie
sijnre werdynne en lodewijcken roelofs gevallen sijn in hoir
deylinge op allen den comer en last dair voir uutgaende ten behoir
liken tijde te betalen Ende voirtmeer op vijftich holl gulden van
goude goet en gheve lijfpensien ten live des voirs her gielijs
vranx te kersmisse den selven hn gielijse uut allen den voirs
goeden dair inne hij niet getocht sijn en sal jairlix te betalen
also langhe als hij leven sal en niet lang Ende dyerste betalinghe
vanden selven vijftich holl gulden inne te gaen ten naesten kersmisse
na doot der voirs joff marien sijnre moeder en niet eer Item sijn
den voirs lodewijcken roelants inden name als boven en lodewijcken
roelofs noch gevallen samentlic in hoir deylinge de helcht van
vier ponden en thien scellinghe onder grote tornoeyse der muten
sconyncx van vrancr erflik renten aen en op der stad van thienen
Behoudelic der voirs joff marien hoir tocht inde selve renten
opte stad van thienen also langhe als si leven sal Item de helecht
van seventhien en eenre halver onder vrancr cronen erfleker
rente aen en op de stad van vilvorden Behoudelic den voirs h
gielise vranx sijn tocht inde voirs erfrenten opte stad van vilvorden
also langhe als hij leven sal en niet langer welke deylinge aldus
gheschiet en gemaect sijnde hebben geloeft de voirs h gielijs vranx
d
roelofs sijn brued en gorijs soen des selfs roelofs den voirs lod
roelants joff marien sinen wive en lod roelofs vast en gesteedich
te houden op hen en op hoir gedeelte c met ene halme verthiende
It